ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் மோடியின் நலத்திட்டங்களை கடைசி மைல் வரை கொண்டு செல்லுமாறு பிஆர்ஐ பிரதிநிதிகளுக்கு மத்திய அமைச்சர் டாக்டர் ஜிதேந்திர சிங் வலியுறுத்தல்
பிரதமர் மோடியின் நலத்திட்டங்களை நாட்டின் கடைக்கோடி வரை கொண்டு செல்ல வேண்டுமென மத்திய இணையமைச்சர் டாக்டர் ஜிதேந்திர சிங் பிஆர்ஐ பிரதிநிதிகளை வலியுறுத்தினார்.
உத்தரபிரதேசத்தில் உள்ள அம்ரோஹா மாவட்டத்தின் பஞ்சாயத்து ராஜ் நிறுவன பிரதிநிதிகளின் கூட்டத்திற்கு தலைமை தாங்கிய டாக்டர் ஜிதேந்திர சிங், அடித்தட்டு மக்களுடன் நேரடியாக தொடர்பில் இருப்பதால், பிரதமர் மோடியின் மக்களை மையப்படுத்திய முயற்சிகள் மற்றும் திட்டங்களின் மிக முக்கியமான தூதுவர்களாக பஞ்சாயத்து ராஜ் பிரதிநிதிகள் இருக்க முடியும் என்றார். பிரதமர் மோடியின் ஆட்சியில் கிராம பஞ்சாயத்துகள் தொடர்ந்து அதிகாரம் பெறுவதாகவும் குறிப்பிட்டார்.
சமூகத்தின் கீழ்மட்டத்தில் உள்ளவர்கள் யார், மிகவும் தேவையுடையவர்கள் என்பதை அறிந்துகொள்வதோடு, எந்த வாக்கு வங்கியையும் கருத்தில் கொள்ளாமல் அனைத்துத் திட்டங்களின் நன்மைகளும் அம்மக்களைச் சென்றடைவதை பஞ்சாயத்து ராஜ் பிரதிநிதிகள் உறுதிசெய்ய வேண்டும் என்றும் அமைச்சர் குறிப்பிட்டார்.
பஞ்சாயத்து ராஜ் நிறுவனங்கள் மற்றும் ஜனநாயகத்தின் மீது பிரதமருக்கு உள்ள நம்பிக்கை மற்றும் அவரது தலையீட்டால்தான், 70 ஆண்டுகளுக்குப் பிறகு முதன்முறையாக ஜம்மு காஷ்மீர் மாவட்ட வளர்ச்சிக் கவுன்சில்  தேர்தல் நடந்தது என்றும் அமைச்சர் ஜிதேந்திர சிங் கூறினார்.
வளர்ச்சித் திட்டங்களை குறிப்பிட்ட காலத்திற்குள் முடிக்க வேண்டியதன் அவசியத்தை வலியுறுத்திய டாக்டர் ஜிதேந்திர சிங், தரத்தில் சமரசம் செய்யாமல் திட்டங்களை விரைவாக முடிக்க புதிய தொழில்நுட்பங்கள் மற்றும் கண்டுபிடிப்புகளைப் பயன்படுத்த வேண்டுமெனவும் குறிப்பிட்டார்.
2014-ம் ஆண்டு மே மாதம் பிரதமர் மோடி பதவியேற்றபோது, நாட்டின் மக்கள் தொகையில் கிட்டத்தட்ட பாதி பேர் கழிப்பறை, வீடு, தடுப்பூசி, மின் இணைப்பு மற்றும் வங்கிக் கணக்கு போன்ற வசதிகளின்றி இருந்ததாகவும், அமிர்த காலத்தில் அடுத்த 25 ஆண்டுகளில் இந்தியாவை உலகின் முன்னணி நாடாக மாற்றுவதற்கான தீர்மானம் உள்ளதாகவும் அமைச்சர் ஜிதேந்திர சிங் தெரிவித்தார்.
கிராமப்புற மக்களுக்கு அரசுத் திட்டங்கள் அதிக அளவில் சென்றடைய வேண்டுமென்ற பிரதமர் நரேந்திர மோடியின் குரலை பஞ்சாயத்து ராஜ் பிரதிநிதிகள் எப்போதும் நினைவில் வைத்துக் கொள்ள வேண்டும் என்றும் அமைச்சர் ஜிதேந்திர சிங் கூறினார்.
பிரதமர் அலுவலகம்
சி.ஆர்.பி.எப். நிறுவன தினத்தையொட்டி வீரர்களுக்கு பிரதமர் வாழ்த்து
சி.ஆர்.பி.எஃப் நிறுவன தினத்தையொட்டி, பிரதமர் திரு. நரேந்திர மோடி, அனைத்து துணிச்சலான வீரர்களுக்கும் வாழ்த்துக்களைத் தெரிவித்ததோடு, நமது நாட்டின் பாதுகாப்பில் அவர்களின் அசைக்க முடியாத அர்ப்பணிப்பு உண்மையிலேயே பாராட்டத்தக்கது என்று கூறியுள்ளார்.
இது தொடர்பாக பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"அனைத்து துணிச்சலான சி.ஆர்.பி.எஃப் வீரர்களுக்கும் அவர்களின் நிறுவன தின வாழ்த்துக்கள்! சிஆர்பிஎப்பின் தைரியம், அர்ப்பணிப்பு மற்றும் தன்னலமற்ற சேவையை நமது தேசம் பெரிதும் பாராட்டுகிறது. நமது நாட்டின் பாதுகாப்பில் அவர்களது அசைக்க முடியாத அர்ப்பணிப்பு உண்மையிலேயே பாராட்டத்தக்கது. @crpfindia"
(
பிரதமர் அலுவலகம்
செப்டம்பர் 30-ம் தேதி 'சங்கல்ப் சப்தாஹ்' என்ற பெயரில் ஆர்வமுள்ள வட்டாரங்களுக்கான ஒரு வார கால திட்டத்தை பிரதமர் தொடங்கி வைக்கிறார்
நாடு முழுவதும் உள்ள 329 மாவட்டங்களில் உள்ள 500 வட்டாரங்களிலும் 'சங்கல்ப் சப்தாஹ்' கடைபிடிக்கப்படும்.
'சங்கல்ப் சப்தாஹ்'வில் ஒவ்வொரு நாளும் ஒரு குறிப்பிட்ட வளர்ச்சி கருப்பொருளுக்கு அர்ப்பணிக்கப்படுகிறது, அதன் அடிப்படையில் அனைத்து ஆர்வமுள்ள வட்டாரங்களும் செயல்படும்
வெளியிடப்பட்டது: 28 செப்டம்பர் 2023 6:36 பிற்பகல் பிஐபி டெல்லி
பிரதமர் நரேந்திர மோடி 2023 செப்டம்பர் 30 ஆம் தேதி காலை 10 மணியளவில் புதுதில்லியில் உள்ள பாரத் மண்டபத்தில் 'சங்கல்ப் சப்தாஹ்' என்ற பெயரில் நாட்டில் ஆர்வமுள்ள வட்டாரங்களுக்கான ஒரு வார கால தனித்துவமான திட்டத்தைத் தொடங்கி வைக்கிறார்.
த'சங்கல்ப் சப்தாஹ்' என்பது அபிலாஷை வட்டாரங்கள் திட்டத்தை  திறம்பட செயல்படுத்துவதோடு இணைக்கப்பட்டுள்ளது. நாடு தழுவிய இந்த திட்டம் ஜனவரி 7, 2023 அன்று பிரதமரால் தொடங்கப்பட்டது. குடிமக்களின் வாழ்க்கைத் தரத்தை உயர்த்துவதற்காக வட்டார அளவில் நிர்வாகத்தை மேம்படுத்துவதை இது நோக்கமாகக் கொண்டுள்ளது. நாடு முழுவதும் 329 மாவட்டங்களில் உள்ள 500 விருப்பமுள்ள வட்டாரங்களில் இத்திட்டம் செயல்படுத்தப்பட்டு வருகிறது. விருப்பமுள்ள வட்டாரங்கள் திட்டத்தை செயல்படுத்தவும், பயனுள்ள தொகுதி மேம்பாட்டு உத்தியை தயாரிக்கவும், நாடு முழுவதும் கிராமம் மற்றும் வட்டார அளவில் சிந்தனை அமர்வுகள் ஏற்பாடு செய்யப்பட்டன.
500 வட்டாரங்களிலும் 'சங்கல்ப் சப்தாஹ்' அனுசரிக்கப்படும். 2023 அக்டோபர் 3 முதல் அக்டோபர் 9, 2023 வரை 'சங்கல்ப் சப்தாஹ்'-ல் ஒவ்வொரு நாளும் ஒரு குறிப்பிட்ட வளர்ச்சி கருப்பொருளுக்கு அர்ப்பணிக்கப்பட்டுள்ளது. முதல் ஆறு நாட்களுக்கான கருப்பொருள்களில் 'சம்பூர்ண ஸ்வஸ்தியா', 'சுபோஷித் பரிவார்', 'தூய்மை', 'கிரிஷி', 'சிக்ஷா' மற்றும் 'சம்ரிதி திவாஸ்' ஆகியவை அடங்கும். வாரத்தின் கடைசி நாளான அக்டோபர் 9, 2023 'சங்கல்ப் சப்தாஹ் - சமவேஷ் சமரோஹ்' என்ற பெயரில் வாரம் முழுவதும் நடத்தப்பட்ட பணிகளின் கொண்டாட்டமாக இருக்கும்.
பாரத் மண்டபத்தில் நாடு முழுவதிலுமிருந்து சுமார் 3,000 பஞ்சாயத்து மற்றும் வட்டார அளவிலான மக்கள் பிரதிநிதிகள் மற்றும் நிர்வாகிகள் பங்கேற்கின்றனர். மேலும், வட்டார மற்றும் ஊராட்சி அளவிலான நிர்வாகிகள், விவசாயிகள் மற்றும் பிற துறைகளைச் சேர்ந்தவர்கள் உட்பட சுமார் 2 லட்சம் பேர் மெய்நிகர் முறையில் இந்த நிகழ்ச்சியில் பங்கேற்க உள்ளனர்.
பிரதமர் அலுவலகம்
ஆப்கானிஸ்தான் விவகாரங்கள் மீதான G-20 அசாதாரண உச்சி மாநாட்டில் பிரதமர் திரு நரேந்திர மோடி பங்கேற்பு
G-20 அமைப்பு நாடுகள் பங்கேற்ற ஆப்கானிஸ்தான் விவகாரங்கள் மீதான அசாதாரண உச்சி மாநாட்டில் பிரதமர் திரு நரேந்திர மோடி இன்று காணொளி வாயிலாக கலந்து கொண்டார். இந்த மாநாடு G-20 அமைப்புக்கு தற்போது தலைமை பொறுப்பு வகிக்கும் இத்தாலியின் தலைமையில் அந்நாட்டு பிரதமர் திரு மரியோ டிராகி தலைமையில் நடைபெற்றது.
மனித நேய சூழ்நிலைகள், பயங்கிரவாதம் தொடர்பான கவலைகள் மற்றும் ஆப்கானிஸ்தானில் மனித உரிமைகள் உள்ளிட்ட விஷயங்கள் இந்த மாநாட்டில் பரிசீலிக்கப்பட்டன.
மாநாட்டில் உரையாற்றிய பிரதமர் திரு. நரேந்திர மோடி ஆப்கானிஸ்தானில் நிலவும் தற்போதைய சூழ்நிலைகளை ஆராய இந்த மாநாட்டை கூட்டிய இத்தாலியின் முயற்சியை வரவேற்றார்.
இந்தியாவுக்கும் ஆப்கானிஸ்தானுக்கும் இடையேயான பல நூற்றாண்டுகள் பழமை வாய்ந்த மக்கள் உறவுகளை சுட்டி காட்டிய அவர், கடந்த இரண்டு தசாப்தங்களாக ஆப்கானிஸ்தானின் இளைஞர்கள் பற்றும் பெண்களின் திறன் மேம்பாட்டிற்காகவும், சமூக பொருளாதார வளர்ச்சிக்காகவும் இந்தியா தனது பங்களிப்பை வழங்கியிருப்பதாக தெரிவித்தார்.
ஆப்கானிஸ்தானில் 500-கும் மேற்பட்ட வளர்ச்சி திட்டங்களை இந்தியா செயல்படுத்தி இருப்பதாகவும் பிரதமர் சுட்டிக் காட்டினார்.
ஆப்கானிஸ்தான் மக்கள் இந்தியாவின் மீது மிகுந்த நட்புறவு கொண்டிருப்பதாகவும், பசி மற்றும் ஊட்டச்சத்து குறைப்பாட்டினால் ஆப்கானிஸ்தான் மக்கள் படும் அவதியின் வலியை ஒவ்வொரு இந்தியனும் உணர்ந்திருப்பதாகவும் பிரதமர் கூறினார்.
ஆப்கானிஸ்தானுக்கு மனிதாபிமான உதவிகள் உடனடியாகவும் தடை இன்றியும் கிடைப்பதை சர்வதேச சமுதாயம் உறுதி செய்ய வேண்டியத்தின் அவசியத்தையும் பிரதமர் வலியுறுத்தினார்.
ஆப்கானிஸ்தான் மண்ணில் பிராந்திய அளவிலோ அல்லது உலகளாவிய அளவிலோ தீவிரவாதம் மற்றும் பயங்கர வாதத்திற்கு ஆதரவான செயல்கள் நடைப்பெறாத வகையில் பார்த்துக்கொள்ள வேண்டியத்தின் அவசியத்தையும் திரு மோடி வலியுறுத்தினார்.
பயங்கரவாத செயல்கள், தீவிரவாத மயமாக்கல், போதை பொருள் மற்றும் ஆயுத கடத்தல் ஆகியவற்றிற்கு எதிரான நமது கூட்டு முயற்சிகளை மேம்படுத்த வேண்டியது மிகவும் அவசியம் என்றும் அவர் கேட்டுக்கொண்டார். கடந்த 20 ஆண்டுகளாக பாதுகாக்கப்படும் சமூக பொருளாதார ஆதாயங்களையும், தீவிரவாதத்தின் பரவலை கட்டுப்படுத்தும் நடவடிக்கைகளை பாதுகாக்கும் வகையில், பெண்கள் மற்றும் சிறு பான்மையினரை உள்ளடக்கிய நிர்வாகம் ஆப்கானிஸ்தானில் அமைய வேண்டும் என்றும் பிரதமர் அழைப்பு விடுத்தார்.
ஐநா சபையில் ஆப்கானிஸ்தானின் முக்கிய பங்கிற்கு ஆதரவு தெரிவித்த அவர் ஐநா பாதுகாப்பு கவுன்சிலின் தீர்மானம் 2593-இன் படி ஆப்கானிஸ்தானுக்கு G-20 நாடுகள் மீண்டும் ஆதரவு அளிக்க வேண்டும் என்றும் கேட்டுக்கொண்டார்.
ஆப்கானிஸ்தானில் விரும்பிய மாற்றத்தை கொண்டு வருவதை கடினமில்லாத வகையில், சர்வதேச சமூகத்தை ஒருங்கிணைத்து செயலாற்ற வேண்டுமென்றும் பிரதமர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1763327
குடியரசுத் துணைத் தலைவர் செயலகம்
சுற்றுச்சூழலை பாதுகாக்க மக்கள் இயக்கம் தேவை: குடியரசு துணைத் தலைவர் அழைப்பு
சுற்றுச்சூழலை பாதுகாக்க மக்கள் இயக்கம் தேவை என குடியரசு துணைத் தலைவர் திரு எம். வெங்கையா நாயுடு அழைப்பு விடுத்துள்ளார். சுற்றுச்சூழல் பாதுகாப்பு நடவடிக்கைகளில் மக்கள் தானாக முன்வர வேண்டும் என அவர் வலியுறுத்தினார்.
ஆந்திரப் பிரதேசத்தின் கதியம் கிராமத்தை தாவர வளர்ப்பு மையமாக மாற்றிய மறைந்த திரு பல்லா வெங்கண்ணாவின் வாழ்க்கை கதை பற்றிய ‘ நர்சரி ராஜ்யானிகிர ராஜூ’ என்ற புத்தகத்தின் வெளியீட்டு விழாவில் குடியரசு துணைத் தலைவர் திரு. எம். வெங்கையா நாயுடு கலந்து கொண்டு பேசியதாவது:
பசுமை பாரதத்தை உருவாக்க திரு வெங்கண்ணா அயராது உழைத்தார். நாடு முழுவதும் இருந்து 3000 வகை தாவரங்களை திரு வெங்கண்ணா சேகரித்தார். ஒவ்வொரு வீடும் பசுமையாக மாறினால், நாடு பசுமை ஆகும் என அவர் நம்பினார். திரு பல்லா வெங்கண்ணாவின் வாழ்க்கை கதை, எதிர்கால தலைமுறையினருக்கு உத்வேகமாக இருக்கிறது. வேகமான நகர்ப்புறமயமாக்கலால், காடுகள் அழிக்கப்படுகின்றன. அதனால் உலகின் பல பகுதிகளில் சமீபகாலமாக வெள்ளம், நிலச்சரிவு என மோசமான பருவநிலைகள் அதிகரித்துள்ளன. இது பருவநிலை மாற்றத்தின் தெளிவான அறிகுறிகள். இது போன்ற பருவநிலை சம்பவங்களை குறைக்க, நாம் இயற்கையுடன் இணக்கமாக வாழ வேண்டும். நமது வளர்ச்சி தேவைகளை சுற்றுச்சூழலுடன் சமநிலைப்படுத்த வேண்டும். சுற்றுச் சூழலை பாதுகாக்க வேண்டும். நிலையான வாழ்க்கையின் முக்கியத்துவத்தை அனைவரும் புரிந்துகொள்ள வேண்டும். சுற்றுச்சூழலை கருத்தில் கொண்டால் தான் அர்த்தமுள்ள வளர்ச்சி சாத்தியம். சுற்றுச்சூழல் பாதுகாப்பு நடவடிக்கைகளை இளைஞர்கள் முன்னெடுத்துச் செல்ல வேண்டும். நிலையான நடைமுறையை பின்பற்ற மற்றவர்களையும் ஊக்குவிக்க வேண்டும்.
இயற்கையை நாம் கவனித்துக் கொண்டால், பதிலுக்கு இயற்கை மனிதர்களை கவனித்துக் கொள்ளும்.
இவ்வாறு திரு. வெங்கையா நாயுடு பேசினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1764533
(Visitor Counter : 193
PIB Headquarters
தமிழ்நாட்டில் 7ஆவது பொருளாதாரக் கணக்கெடுப்பை 09.10.2019 அன்று ஆளுநர் திரு பன்வாரிலால் புரோஹித் தொடங்கி வைக்கிறார்
மத்திய புள்ளியியல் மற்றும் திட்ட அமலாக்க அமைச்சகம் 2019-ல் 7-ஆவது பொருளாதாரக் கணக்கெடுப்பை நடத்துகிறது. இந்தக் கணக்கெடுப்பு தகவல் தொழில்நுட்ப அடிப்படையிலான டிஜிட்டல் முறையில் தகவல்களைத் திரட்டி சரிபார்த்து வெளியிடவுள்ளது.
தமிழ்நாட்டில் இந்தக் கணக்கெடுப்பை ஆளுநர் திரு பன்வாரிலால் புரோஹித் 09.10.2019 அன்று தொடங்கி வைக்கிறார். இந்த நிகழ்ச்சியில் மத்திய அரசின் செயலாளரும், தலைமைப் புள்ளி விவர இயலாளருமான திரு பிரவீன் ஸ்ரீவஸ்தவா முக்கிய உரை நிகழ்த்துவார். தேசியப் புள்ளியியல் அலுவலகத்தின் களப் பணிப் பிரிவு கூடுதல் தலைமை இயக்குநர் திரு ஏ கே தோப்ரானி சிறப்புரையாற்றுவார். சென்னையில் உள்ள தேசிய புள்ளியியல் அலுவலகத்தின் களப் பணிப் பிரிவு மண்டலத் தொடர்பு அலுவலக துணைத் தலைமை இயக்குநர் டாக்டர் எஸ் துரைராஜூ வரவேற்புரையாற்றுவார். மத்திய இ-நிர்வாக சேவைகளின் மாநிலத் தலைமையக செயல் அதிகாரி திரு வினோத் குரியகோஸ் நன்றி உரையாற்றுவார்.
மத்திய – மாநில அரசு அதிகாரிகள், சிஎஸ்சி நிலை-1 கணக்கெடுப்பாளர்கள், மேற்பார்வையாளர்கள் ஆகியோரும் தொடக்க நிகழ்ச்சியில் பங்கேற்பார்கள்.
1977 தொடங்கி 2013 வரை பொருளாதாரக் கணக்கெடுப்பு ஆறு முறை நடந்துள்ள நிலையில், 7-ஆவது கணக்கெடுப்பு இந்த ஆண்டு நடைபெறுகிறது. இதில் தொழில் நிறுவனங்களின் எண்ணிக்கை, இவற்றில் நகர்ப்புறத்தில் உள்ளவை, ஊரகப்பகுதிகளில் உள்ளவை, வேலை வாய்ப்பு உருவாக்க நிலைமை போன்ற தகவல்கள் திரட்டப்படும்.
எரிசக்தி அமைச்சகம்
சட்லஜ் ஜேவிஎன் மின் நிலையங்களின் மிக அதிகளவிலான மாதாந்திர மின் உற்பத்தி
சட்லஜ் ஜல் வித்யுத் நிகாம்  நிறுவனத்தின் நத்பா ஜாக்ரி நீர் மின் நிலையத்தின் மாதாந்திர மின் உற்பத்தி, இதுவரை இல்லாத அளவுக்கு அதிகரித்துள்ளது. முந்தைய சாதனை அளவான 1213.10 மில்லியன் யூனிட்டுகளை கடந்து, கடந்த ஜூலை 31ம் தேதியுடன் முடிவடைந்த மாதத்தில் 1216.56 மில்லியன் யூனிட்டுகளை உற்பத்தி செய்துள்ளது.
அதேபோல், ராம்பூர் நீர் மின் நிலையம் கடந்த ஜூலை மாதத்தில், 335.90 மில்லியன் யூனிட்டுகளை உற்பத்தி செய்துள்ளது. இது கடந்த 2020 ஜூலை மாதத்தில் உற்பத்தி செய்த 333.69 மில்லியன் என்ற முந்தைய சாதனையை மிஞ்சியது.
1500 மெகா வாட் திறனுள்ள நத்பா ஜாக்ரியின் வடிவமைப்பு ஆற்றல் 6612 மில்லியன் யூனிட்டுகள். 412 மெகாவாட் ராம்பூர் நீர் மின்சக்தி நிலையத்தின் ஆற்றல் 1878 மில்லியன் யூனிட்டுகள். ஆனால் இந்த மின் நிலையங்கள் முறையே 7445 மில்லியின் யூனிட்டுகள் மற்றும் 2098 மில்லியன் யூனிட்டுகள் உற்பத்தி செய்தன.
சட்லஜ் ஜல் வித்யுத் நிகாம் கடந்த 1988ம் ஆண்டு ஒற்றை நீர்மின் சக்தி திட்டமாகத் தொடங்கியது. இன்று இந்நிறுவனத்தின் மொத்த பங்கு 9000 மெகாவாட். இதில் 2016.5 மெகா வாட் நீர்மின் சக்தித் திட்டம் செயல்பாட்டில் உள்ளது. 3156 மெகா வாட் நீர் மின் சக்தித் திட்டத்தின் கட்டுமானம் நடந்து வருகிறது. 4046 மெகா வாட் திட்டங்கள் அமைக்கப்படவுள்ளன. இன்று எஸ்ஜேவிஎன் நிறுவனம், நாட்டின் 9 மாநிலங்களிலும், 2 வெளிநாடுகளிலும் தடம் பதித்துள்ளது. மின்சக்தி உற்பத்தி மற்றும் பரிமாற்றத்தின் மற்ற துறைகளிலும் இந்நிறுவனம் பன்முகப்படுத்தப்பட்டுள்ளது. 2023ம் ஆண்டுக்குள் 5000 மெகா வாட் மின் உற்பத்தித் திறனை அடையவும், , 2030ம் ஆண்டுக்குள் 12000 மெகாவாட் மின் உற்பத்தித் திறனை அடையவும், 2040ம் ஆண்டுக்குள் 25,000 மெகா வாட் மின் உற்பத்தி திறனையும் அடைவதை நோக்கி எஸ்ஜேவிஎன் நிறுவனம் செயல்பட்டுக் கொண்டிருக்கிறது.
ரசாயனம் மற்றும் உரங்கள் அமைச்சகம்
மாநிலங்களுக்கும், யூனியன் பிரதேசங்களுக்கும் கூடுதலாக ரெம்டெசிவர் ஒதுக்கீடு – திரு டி.வி.சதானந்த கவுடா
இம்மாதம் 23ஆம் தேதி முதல் 30ஆம் தேதி வரையிலான காலத்திற்கு, அனைத்து மாநிலங்களுக்கும், யூனியன் பிரதேசங்களுக்கும் 22.17 லட்சம் குப்பிகள் ரெம்டெசிவர் மருந்தை கூடுதலாக ஒதுக்கீடு செய்திருப்பதாக மத்திய இரசாயனங்கள் மற்றும் உரத்துறை அமைச்சர் திரு டி வி சதானந்த கவுடா அறிவித்துள்ளார்.
மே 23 ஆம் தேதி வரையில், 76.70 லட்சம் குப்பிகள் ரெம்டெசிவர் மருந்து அனைத்து மாநிலங்களுக்கும் அளிக்கப்பட்டிருப்பதாகவும், இது வரையில் 98.87 லட்சம் குப்பிகள் ரெம்டெசிவர் மருந்து நாடெங்கிலும் ஒதுக்கீடு செய்யப்பட்டிருப்பதாகவும் அவர் மேலும் தெரிவித்துள்ளார்.
மேலும் விவரங்களுக்கு கீழே உள்ள ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1721120
குடியரசுத் துணைத் தலைவர் செயலகம்
நாட்டை கட்டியமைத்தலில் ஆசிரியர்களின் பங்கு மகத்தானது: குடியரசுத் துணைத் தலைவர்
நாட்டை கட்டியமைத்தலில் ஆசிரியர்களின் பங்களிப்பு மகத்தானதாகவும், போற்றுதலுக்குரியதாகவும் இருப்பதாக குடியரசுத் துணைத் தலைவர் திரு. எம். வெங்கையா நாயுடு தெரிவித்துள்ளார். புதுதில்லியில் இன்று  நடைபெற்ற நிகழ்ச்சியில், பஞ்சாப் அரசுப் பள்ளிகளில், சிறப்பாக கற்பித்த 15 ஆசிரியர்களுக்கு மாலதி ஞான பீட புரஷ்கார் விருதுகளை வழங்கி அவர் பேசினார். மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி. மேனகா சஞ்ஜய் காந்தி, மத்திய ஊரக வளர்ச்சித்துறை இணையமைச்சர் திரு. ராம் க்ரிபால் யாதவ் உள்ளிட்டோர் இந்த நிகழ்ச்சியில் கலந்துகொண்டனர்.
நிகழ்ச்சியில் பேசிய குடியரசுத் துணைத் தலைவர், நமது கலாச்சாரத்தில் ஆசிரியர்களுக்கு மிகுந்த மரியாதையும், கவுரவமும் அளிக்கப்படுவதாகக் கூறினார். “குரு“ என்ற வார்த்தைக்கு ” ஒளியின் ஆதாரம் “ என்பது பொருள் என்று குறிப்பிட்ட அவர், மாணவர்களுக்கு கல்வி அறிவு புகட்டுவதோடு மட்டுமின்றி, மாணவர்களை அறிவு வளம் மிகுந்தவர்களாக மாற்றுவதும், ஆசிரியர்களின் கடமை என்றார். மாணவர்களின் மனதில், அறிவுத் திறன் என்ற வார்த்தையை புகட்டுவதோடு, மரபுகள், உறுதிப்பாடு, சுய நலமின்மை மற்றும் விழிப்புணர்வுப் பாடங்களையும் அவர்கள் புகட்டுவதாக திரு. வெங்கையா நாயுடு தெரிவித்தார்.
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்.
============
(Visitor Counter : 94
சிறுபான்மையினர் நலன் அமைச்சகம்
ஹஜ் 2019 ஏற்பாடுகள் – அமைச்சர் முக்தார் அப்பாஸ் நக்வி ஆய்வு
சுதந்திரத்திற்கு பின் முதன் முறையாக, இந்த ஆண்டின் ஹஜ் பயனத்திற்கான நடவடிக்கைகள் முடிந்தவுடன் அடுத்த ஆண்டிற்கான  ஹஜ் பயணம் தொடர்பான ஏற்பாடுகள் ஆரம்பிக்கப்படுவது இதுவே முதல் முறையாகும் என்று மத்திய சிறுபான்மையினர் நலத் துறை அமைச்சர் திரு. முக்தார் அப்பாஸ் நக்வி தெரிவித்தார்.
2018 ஆம் ஆண்டுக்கான ஹஜ் பயணம் வெற்றிகரமாக அமைந்தது. சுதந்திரத்திற்குப் பின் முதன்முறையாக இந்தியாவில் இருந்து 1,75,025 யாத்ரீகர்கள் மானியம் ஏதுமின்றி ஹஜ் பயணம் மேற்கொண்டனர் என்று அமைச்சர் தெரிவித்தார். 2019 ஆம் ஆண்டுக்கான ஹஜ் பயண ஏற்பாடுகள் திட்டமிட்ட தேதிக்கு மூன்று மாதங்களுக்கு முன்பே தொடங்கி விட்டதாகவும் அமைச்சர் தெரிவித்தார். 2018 ஆம் ஆண்டுக்கான ஹஜ் பயணம் வெற்றிகரமாக அமைந்ததை முன்னிட்டு அமைச்சர் திரு நக்வி சவூதி அரேபியா அரசுக்கும் இந்தியாவில் உள்ள ஹஜ் பயணம் தொடர்பான முகமைகளுக்கும் நன்றி தெரிவித்தார்.
2019 ஆம் ஆண்டுக்கான ஹஜ் பயணம் தொடர்பான ஏற்பாடுகளை திரு நக்வி இன்று  புதுதில்லியில் ஆய்வு செய்தார். சிறுபான்மையினர், வெளியுறவுத் துறை, விமானப்போக்குவரத்து மற்றும் சுகாதாரத் துறை அமைச்சகங்களின் மூத்த அலுவலர்கள், இந்திய ஹஜ் குழு, சவூதி அரேபியாவில் உள்ள இந்திய தூதரகம் மற்றும் துணைத் தூதரகத்தின் பிரதிநிதிகள் இந்த சந்திப்பில் பங்கேற்றனர்.
இந்த சந்திப்பின் போது ஹஜ் பயணத்திற்கான மானியம் நீக்கப்பட்ட பின்பும், 2018 ஆம் ஆண்டில் ஹஜ் பயணம் செல்ல யாத்ரீகர்கள் விருப்பம் தெரிவித்துள்ளதாக அறிவிக்கப்பட்டது. மானியம் நீக்கப்பட்ட பின்பு, தரகர்களை ஒழித்து 100 சதவீதம் இணைய தளம் மூலம் வெளிப்படையான முறையைக் கொண்டு வந்தது யாத்ரீகர்களுக்கு தேவையற்ற நிதிச் சுமையை அகற்றியுள்ளது.
2019 ஆம் ஆண்டின் ஹஜ் பயண யாத்ரீகர்களுக்கான ஹஜ் விண்ணப்பம் தொடர்பான நடவடிக்கைகள், தங்கும் இடம், போக்குவரத்து மற்றும் சுகாதார வசதிகள் போன்ற பிரச்சினைகள் குறித்தும் இச்சந்திப்பில் விவாதிக்கப்பட்டது.
(Visitor Counter : 169
சிறுபான்மையினர் நலன் அமைச்சகம்
ஹஜ் இல்லங்கள் அமைக்க நிதி
தமிழகத்தில் தலைநகர் சென்னை உட்பட பல்வேறு மாநிலங்களில், அந்தந்த மாநில ஹஜ் கமிட்டிகள் மூலம் ஹஜ் இல்லங்கள் கட்டப்பட்டு வருவதாக மத்திய அரசு தெரிவித்துள்ளது.
ஹஜ் இல்லங்கள் அமைப்பதற்கு மத்திய அரசிடம் திட்டம் ஏதும் இல்லை. அதனால் மத்திய அரசு இத்திட்டத்திற்கு நிதி எதையும் ஒதுக்கவில்லை. அதேசமயம், மத்திய சிறுபான்மையினர் நல அமைச்சகத்தின் நிர்வாக கட்டுப்பாட்டில் உள்ள இந்திய ஹஜ் கமிட்டி, ஹஜ் இல்லங்களை அமைக்க மாநில அரசுகள் மற்றும் யூனியன் பிரதேசங்களுக்கு நிதி உதவி அளித்து வருகிறது.
மத்திய சிறுபான்மையினர் நலத்துறை அமைச்சர் திரு. முக்தார் அப்பாஸ் நக்வி மக்களவையில் எழுத்து மூலம் அளித்த பதிலில் இதனைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 143.15 கோடியைக் கடந்தது
நாட்டில் கடந்த 24 மணி நேரத்தில் 64,61,321 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 143.15 கோடியைக்  கடந்தது. 1,52,69,126 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 7,347 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,42,51,292 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.40 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 62 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 9,195 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 77,002 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.22 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 11,67,612 கொவிட் பரிசோதனைகள் செய்யப்பட்டன. இதுவரை சுமார் 67.52 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 45 நாட்களில் 1 சதவீதத்திற்கும் குறைவாக நீடித்து, தற்போது 0.68 சதவீதமாக உள்ளது. தினசரித் தொற்று விகிதம் 0.79 சதவீதமாக பதிவாகியுள்ளது. இந்த எண்ணிக்கை தொடர்ந்து 86 நாட்களாக 2 சதவீதத்திற்குக் கீழே 121 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785964
சிறுபான்மையினர் நலன் அமைச்சகம்
சிறுபான்மையினருக்கு எதிரான வன்முறைகள்
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துபூர்வமாக பதில் அளித்த மத்திய சிறுபான்மையினர் விவகாரத்துறை அமைச்சர் திரு முக்தர் அப்பாஸ் நக்வி கூறியதாவது:
சட்டம் ஒழுங்கு மாநிலம் சம்பந்தப்பட்ட விஷயம். தனிநபருக்கு எதிரான தாக்குதல்கள் குறித்த விவரங்களை மத்திய அரசு பராமரிப்பதில்லை.
உள்நாட்டு பாதுகாப்பு மற்றும் சட்ட ஒழுங்கை மத்திய அரசு கண்காணித்து, அமைதியை பராமரிப்பதற்கு தேவையான ஆலோசனைகளை வழங்குகிறது. சட்டம் ஒழுங்கையும், பொது அமைதியை பராமரிக்க, மாநிலங்கள் வேண்டுகோள்படி மத்திய ஆயுத படைகள் அனுப்பப்டுகின்றன.
வன்முறை சூழல்களை சமாளிக்க மத நல்லிணக்க வழிகாட்டுதல்களை மத்திய அரசு வழங்கியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777250
விவசாயத்துறை அமைச்சகம்
வேளாண் தொகுப்புத் தரவுடன் விவசாயி அடையாளத்தை இணைத்தல்
விவசாயிகளின் உற்பத்தி திறனை அதிகரித்து அதன் மூலம் அவர்களது வருமானத்தை இருமடங்காக்கும் திட்டத்துடன் வேளாண் தொகுப்புத் தரவை உருவாக்கும் முயற்சியில் மத்திய வேளாண்துறை ஈடுபட்டுள்ளது. வேளாண்துறை அமைத்துள்ள உயர்மட்டப் பணிக்குழு, இந்திய வேளாண் டிஜிட்டல் சூழல்முறை அறிக்கையை இறுதி செய்யும் பணியில் ஈடுபட்டுள்ளது. இதற்காக வேளாண் வல்லுநர்கள், விவசாயிகள், வேளாண் உற்பத்தியாளர் அமைப்புகள், பொது மக்கள் ஆகியோரிடமிருந்து கருத்துக்களை பணிக்குழு வரவேற்றுள்ளது. இதன் அடிப்படையில் நாட்டில் வேளாண் தொகுப்புத் தரவை உருவாக்கும் பணியில் வேளாண் துறை ஈடுபடும். டிஜிட்டல் தொழில்நுட்பங்களை பயன்படுத்தி வேளாண்மையை மையமாகக் கொண்ட புதுமையான தீர்வுகளை உருவாக்கும் அடிப்படையாக இது இருக்கும். இத்திட்டம் இறுதியாக்கப்படுமானால், விவசாயத் திறன் அதிகரிப்பதுடன், நாட்டில் வேளாண் துறை முன்னேற்றமடைந்து விவசாயிகளின் வருமானம் இருமடங்காக உயரும். மேலும் கூட்டுறவு விவசாயிகள் தரவு தளத்தையும் வேளாண்துறை உருவாக்கி வருகிறது. இந்தப்பணி முடிவடைந்தால் வேளாண் தொகுப்பு தரவின் முக்கிய அம்சமாக அமையும்.
மக்களவையில் வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் எழுத்து மூலம் அளித்த பதிலில் இத்தகவலை தெரிவித்துள்ளார்.
சுற்றுச்சூழல் மற்றும் வனத்துறை அமைச்சகம்
பருவநிலை கொள்கைகளை செயல்படுத்துவதில் மாநிலங்கள் உயிர்ப்பான பங்களிப்பை நல்க வேண்டும் : டாக்டர் ஹர்ஷ் வர்தன்
பருவநிலை மாற்றம் பற்றிய நாட்டின் தொலைநோக்குப் பார்வையை செயல்படுத்துவதில் மாநிலங்கள் முக்கிய பங்கு வகிக்கின்றன என்று மத்திய சுற்றுப்புறச் சூழல் துறை அமைச்சர் டாக்டர் ஹர்ஷ் வர்தன் கூறியுள்ளார். பருவநிலை கொள்கையை முன்னெடுத்துச் செல்வது பற்றிய தேசிய பயிலரங்கில் உரையாற்றிய அமைச்சர், பருவநிலை மாற்றத்திற்கு எதிரான போர் ஒரு சமூக இயக்கமாக மாற வேண்டும் என்பதை வலியுறுத்தினார். பருவநிலை பற்றிய கொள்கைகளை செயல்படுத்துவதில் மாநில அரசுகள் உயிர்ப்பான பங்களிப்பை வழங்க வேண்டும் என்று அமைச்சர் கூறினார். மத்திய அரசின் கொள்கைகளை செயல்படுத்துவதையும் கடந்து, மாநில அரசுகள் தங்களது முன்முயற்சிகளை உருவாக்க வேண்டும் என்றும் குறிப்பிட்டார். பருவநிலை மாற்றத்தை சமாளிப்பதில் தொழில்நுட்பத்தின் பயன்பாடு மற்றும் நிதி தொடர்ந்து பெரும் பிரச்சினைகளாக இருப்பதாக அவர் கூறினார்.
-------
(Visitor Counter : 96
ரெயில்வே அமைச்சகம்
உணவு தானியங்கள், உப்பு, சர்க்கரை, சமையல் எண்ணெய், நிலக்கரி மற்றும் பெட்ரோலியப் பொருள்கள் போன்ற அத்தியாவசியப் பொருள்கள் கொண்ட 4.50 லட்சம் பெட்டிகள் உட்பட, தோராயமாக 6.75 லட்சம் பெட்டிகளில் பொருள்களை மார்ச் 23 முதல் ரயில்வே அனுப்பியது
உணவு தானியங்கள், உப்பு, சர்க்கரை, சமையல் எண்ணெய், நிலக்கரி மற்றும் பெட்ரோலியப் பொருள்கள் போன்ற அத்தியாவசியப் பொருள்கள் கொண்ட 4.50 லட்சம் பெட்டிகள் உட்பட, தோராயமாக 6.75 லட்சம் பெட்டிகளில் பொருள்களை மார்ச் 23 முதல் ரயில்வே அனுப்பியது.
2 ஏப்ரல் முதல், 8 ஏப்ரல், 2020 வரையிலான வாரத்தில், 258503 பெட்டிகளில் பொருள்களை ரயில்வே எடுத்துச் சென்றது. இதில் 155512 பெட்டிகள் அத்தியாவசியப் பொருள்களை உள்ளடக்கியதாகும். இதில் 21247 பெட்டிகளில் உணவு தானியங்கள், 11336 பெட்டிகளில் உரங்கள், 124759 பெட்டிகளில் நிலக்கரி, மற்றும் 7665 பெட்டிகளில் பெட்ரோலியப் பொருள்கள் அடங்கும்.
கொவிட்-19 பொது முடக்கக் காலத்தில் இந்திய உணவுக் கழகத்துடனும் நெருங்கி பணியாற்றிவரும் ரயில்வே, 800 அடுக்குகளில் 20 லட்சம் மெட்ரிக் டன்களுக்கும் அதிகமான உணவு தானியங்களை 24 மார்ச் முதல் நாடு முழுவதும் எடுத்துச் சென்றுள்ளது. நாடு முழுவதும் விநியோகத்தை அதிகரித்து, கோதுமை மற்றும் அரிசியை பெரும்பாலும் ரயில் மூலம் எடுத்து செல்வதன் மூலம், அதிகரித்துள்ள தேவையை இந்திய உணவுக் கழகம் சமாளித்து வருகிறது.
அழுகக் கூடிய தோட்டக் கலைப் பொருள்கள், விதைகள், பால் மற்றும் பால் பொருள்கள் உட்பட்ட அத்தியாவசியப் பொருள்களை விநியோகம் செய்வதற்காக, 109 அட்டவணையிடப்பட்ட சரக்கு ரயில்களை ரயில்வே அறிமுகப்படுத்தியுள்ளது. பொதுமுடக்கத்தின் ஆரம்பத்திலிருந்து, தோராயமாக 59 பாதைகளில் , பார்சல் ரயில்களாக அறிவிக்கப்பட்டுள்ளன. அத்தியாவசிய மற்றும் அழுகக்கூடிய பொருள்களின் வேகமான போக்குவரத்துக்காக, ஏறத்தாழ இந்தியாவின் அனைத்து முக்கிய நகரங்களும் இதன் மூலம் இணைக்கப்படும்.
பிரதமர் அலுவலகம்
மகாபரிநிர்வாண் தினத்தை முன்னிட்டு டாக்டர் பாபாசாகேப் அம்பேத்கருக்கு பிரதமர் மரியாதை
பிரதமர் திரு நரேந்திர மோடி, மகாபரிநிர்வாண் தினத்தை முன்னிட்டு டாக்டர் பாபாசாகேப் அம்பேத்கருக்கு மரியாதை செலுத்தியுள்ளார்.
இதுகுறித்து அவர் வெளியிட்டுள்ள டுவிட்டர் செய்தியில், “மகாபரிநிர்வாண் தினத்தன்று டாக்டர் பாபாசாகேப் அம்பேத்கர் அவர்களை நினைவு கூருகிறேன். அவரது எண்ணங்களும், லட்சியங்களும் கோடிக்கணக்கானோருக்குத் தொடர்ந்து வலிமையைத் தருகின்றன. நமது தேசம் குறித்து அவர் கொண்டிருந்த கனவை நிறைவேற்ற நாம் உறுதி பூண்டுள்ளோம்”, என்று தெரிவித்துள்ளார்.
------
(